**Бүкіл әлемді байланыстыратын көрінбейтін тізбек**

***«Қорынт қаласындағы Құдайдың қауымына дұғай сәлем. Құдай сендерді Иса Мәсіх арқылы Өзіне бағыштап алды да, кез келген жерде тұрып, Иеміз Иса Мәсіхке Жаратқан Ие деп сиынатындардың бәрімен бірге сендерді де Өзінің қасиетті халқы болуға шақырды. Ал Мәсіх — олардың да, біздің де Иеміз.»***

***(Қорынттықт. 1-хат 1:2)***

Босқындар өз елдерінен қашып, шаршап-шалдығып келген еді. Бірақ Юрий мен Надя деген кісілер, өздерінің қоғамдастығына келген ерлер мен әйелдерге көмек көрсетуден еш тартынбады.

Елде соғыс басталғандықтан, миллиондаған адамдар Украинадағы үйлерін тастап кетуге мәжбүр болды. Кейбіреулер Юрий мен Надя тұратын Ресей қаласына жол тартты. Юрий мен Надия Исаға сенуші адамдар. Босқындар келгенде, ерлі-зайыптылар не істеу керектігін бірден білді және Құдай оларға керемет түрде жол көрсетті.

Шекарада, бір адам Юрийдің қасына келіп, телефон нөмірі бар бір қағазды көрсетіп: «Юрий деген кісіге қалай қоңырау шалуға болады?» - деп сұрады. Ол болса: «Бұл менің нөмірім, мен Юриймін!» деп босқынға айтты. Дәл сол оқиға әйелімен де қайталанды. Надя: «Қызық, бірақ, олар бізге қоңырау шалмай-ақ, бізді тауып алды! Біз мәсіхшілер жай ақпаратпен бөлісіп, сенбеуші адамдарға қамқорлық жасаймыз. Біз «бүкіл әлемді байланыстыратын Құдай балаларының көзге көрінбейтін тізбегінің» бөлігіміз» - деді.

Юрий мен Надя сияқты, егер сіз Исаға сенуші болсаңыз, сіз Киелі кітапта айтылған жаһандық отбасыда дүниеге келдіңіз: «Иеміз Иса Мәсіхке Жаратқан Ие деп сиынатындардың бәрімен бірге сендерді де Өзінің қасиетті халқы болуға шақырды.» (Қорынттықтарға 1:2).

Құдай Киелі кітапта Өз отбасының немен белгілі болуын қалайтынын сипаттаған еді: «Жоқ, Маған ұнайтын ораза мынадай: зұлымдықпен бұғауланғандардың кісендерін үзіп, құлдықтың шынжырларын шешу және зорлық көріп жатқандарды азат етіп, езгі атаулыны жойып жоқ қылу! 7Сондай-ақ аштармен наныңды бөлісіп, қаңғырған кедейлерді үйіңе кіргіз! Киімге мұқтаждарға тап болсаң, киіндіріп, өзге пенделерге де қол ұшын беруден бас тартпа!» (Ишая 58:6-7).